# Barra vasca

### Wikipedia

Barra vasca (espanjaksi ”baskilaiskeihäs”) oli keihäänheittotyyli, joka luotiin Francisco Francon Espanjassa Melbournen olympialaisia varten 1956. Espanjalaisten tarkoitus oli murtaa skandinaavien hegemonia keihäänheitossa.

Barra vasca -tyyli perustuu vanhaan navarralaiseen keihäänheittotekniikkaan; siinä heitetään keihästä kuten kiekkoa. Heittäjä tarttuu avokämmenellä, peukalo keihään kärkeä kohti keihääseen niin, että keihään takapään lape lepää vyötärön ja ristiselän päällä, pyörähtää kolmasti, ja sinkoaa sen jälkeen keihään noin 45 asteen kulmassa tangentin suuntaan. Keihäs on saippuoitu tai rasvattu, jottei kitkalämpö polttaisi ihoa heittokädestä; tästä suomenkielinen nimi ”saippuatyyli”.

Barra vasca -tyyli kiellettiin jo olympiakisojen karsinnoissa, sillä se osoittautui liian vaaralliseksi sekä toimitsijoille että yleisölle. Vain noin 3/4 heitoista osui sektoriin, ja usein keihäs saattoi sinkoutua suoraan katsomoon.

Barra vasca -tyyli on kuitenkin äärimmäisen tehokas, ja sen avulla keihäs on saatu lentämään 114 m virallisten kilpailujen ulkopuolella. Suomessa tällä tyylillä pisimmälle on heittänyt Pentti Saarikoski, 99,25 m, vuonna 1956.

## [muokkaa] Aiheesta muualla

Harri Veijosen [1] keihäänheittosivuilla on lisätietoa barra vasca -tyylistä.

Haettu osoitteesta http://fi.wikipedia.org../../../b/a/r/Barra_vasca.html

Luokka: Keihäänheitto

##### Views

- Artikkeli
- Keskustelu
- Nykyinen versio

##### Etsi